bombman/thwiki-2026-super-clean-10k huggingface dataset:
เถียน สฺวี่หนิง ( พินอิ Tiánxǔníng) มีชื่อจริงว่า เถียน เหล่ย เป็นนักแสดงชาวจีน เกิดที่เมืองจี่หนิง มณฑลซานตง เขาเคยเป็นนายแบบ ก่อนเดบิวต์เป็นนักแสดงในสังกัด Huace Film and Television ในปี ค.ศ. 2020 ในปี ค.ศ. 2025 เขาแสดงในละครโทรทัศน์เรื่องศัตรูหัวใจ คือแฟนใหม่ผมเอง รับบท ฉือเฉิ่ง ประวัติ ชื่อจริงของเถียน สฺวี่หนิง คือ 'เถียน เหล่ย ก่อนเดบิวต์ เขาได้เซ็นสัญญากับเอเจนซี่ MCN Jiashang Media และถ่ายทำวิดีโอสั้นๆ บนเว็บไซต์ Douyin (Tiktok) เป็นหลัก โดยใช้ชื่อออนไลน์ว่า 'Lei Batian' ในช่วงเวลานี้เขายังเป็นนายแบบให้กับนิตยสารอย่าง 《花火》และ《爱格》และเป็นนายแบบให้กับสินค้าออนไลน์อีกด้วย เนื่องจากธุรกิจเอเจนซี่ MCN Jiashang Media ยังไม่เติบโตเต็มที่ เถียน สฺวี่หนิง จึงลาออกจากบริษัทหลังจากหมดสัญญา ก้าวสู่วงการนักแสดงละคร ในปี ค.ศ. 2020 เขาเริ่มแสดงภายใต้ชื่อว่า 'เถียน สฺวี่หนิง' ในปี ค.ศ 2021 เขาได้แสดงในละครสั้นเรื่อง 《今天也晴朗》และซีรี่ออนไลน์เรื่อง 《我是岁月你是星辰》ในปี ค.ศ 2022 เขาได้แสดงในซีรีส์ออนไลน์เรื่อง 《初次爱你》 ในปี ค.ศ 2023 เขาได้เข้าร่วมรายการวาไรตี้โชว์ 《大侦探第八季》 ในปี ค.ศ 2024 เขาได้แสดงในละครสั้นเรื่อง《天赐小红娘》และละครออนไลน์เรื่อง 《甜甜的陷阱》,《哑妻》 ในปี ค.ศ 2025 แสดงละครแนวครอบครัวเรื่อง 《六姊妹》และละครเรื่อง 《逆爱》Revenged Love ศัตรูหัวใจ คือแฟนใหม่ผมเอง ซึ่งเรื่องนี้ทำให้บัญชี Weibo ส่วนตัวของเธอมีผู้ติดตาม 990,000 คนภายในสัปดาห์เดียว ประวัติการเป็นพรีเซ็นเตอร์ + No แบรนด์สินค้า ประเภทสินค้า ตำแหน่ง 1 Decorte ผลิตภัณฑ์ความงาม Spokesperson 2 KANS ผลิตภัณฑ์ความงาม Spokesperson (ประกาศอย่างเป็นทางการ 15 Sep 2025) 3 Sisley ผลิตภัณฑ์ความงาม Spokesperson (ประกาศอย่างเป็นทางการ 20 Sep 2025) 4 AYORTOYS แบรนด์ของเล่น Spokesperson (ประกาศอย่างเป็นทางการ 24 Sep 2025) 5 PARIM Glasses แบรนด์แว่นตา Spokesperson (ประกาศอย่างเป็นทางการ 10 Oct 2025) 6 Lancaster Monaco ผลิตภัณฑ์ความงาม Spokesperson (ประกาศทางการ 16 Oct 2025) 7 Hearttex กระดาษทิชชูจากเยื่อไม้แท้ 100% Spokesperson (ประกาศทางการ 22 Oct 2025) 8 Guvet เสื้อกันหนาวขนห่านระดับไฮเอนด์ Global Brand Spokesperson (ประกาศอย่างเป็นทางการ 27 Oct 2025) อ้างอิง
ประเทศอิสราเอลและคูเวตไม่มีความสัมพันธ์ทางการทูต คูเวตไม่อนุญาตให้ใครก็ตามที่มีหนังสือเดินทางอิสราเอลหรือบันทึกการเดินทางไปยังรัฐอิสราเอลเข้าประเทศตนเอง บุคคลใดก็ตามอาจถูกห้ามเข้าประเทศหากมีตราประทับวีซ่าอิสราเอลบนหนังสือเดินทาง หรือหากถือสองสัญชาติระหว่างประเทศใดก็ตามกับอิสราเอล พลเมืองคูเวตสามารถเดินทางเข้าประเทศอิสราเอลได้ตราบใดที่ยื่นขอวีซ่า แต่หากหนังสือเดินทางของพวกเขามีตราประทับวีซ่าอิสราเอลหรือตราประทับเข้าประเทศอิสราเอล พวกเขาจะไม่สามารถกลับเข้าประเทศคูเวตได้ ส่วนอิสราเอลไม่มีข้อจำกัดในการเข้าหรือการค้าอย่างเป็นทางการ ในช่วงสงครามระหว่างอิสราเอลกับประเทศอาหรับ กองทัพคูเวตมีส่วนร่วมในการต่อต้านอิสราเอล ตั้งแต่นั้นเป็นต้นมา สายตระกูลเอมีร์อันยาวนานของคูเวต (กษัตริย์) ยังคงปฏิเสธอย่างหนักแน่นว่าไม่ได้มีความสัมพันธ์ทางการทูตใด ๆ กับอิสราเอล ประวัติ คูเวตคว่ำบาตรและแบนผลิตภัณฑ์อิสราเอล และสื่อกับรัฐบาลยังอ้างถึงอิสราเอลว่าเป็น 'องค์กรไซออนิสต์' หลังการบุกครองคูเวตและจุดเริ่มต้นสงครามอ่าวที่อิรักยิงขีปนาวุธใส่อิสราเอล ทางสหรัฐอเมริกายืนกรานต่ออิสราเอลว่าอย่าเข้าร่วมสงคราม เพราะเกรงว่าจะทำให้รัฐอาหรับละทิ้งพันธมิตรที่จัดตั้งขึ้นเพื่อสู้รบกับอิรัก อ้างอิง
ไมบาระ จังหวัดชิงะ สีขาวคือผลผลิตจากการหมัก ส่วนสีส้มคือไข่ปลา ฟูนาซูชิ (Funazushi) เป็ นาเระซูชิ (nare-zushi) หรือซูชิชนิดโบราณของญี่ปุ่น เป็นอาหารจากจังหวัดชิงะ (หรือจังหวัดโอมิในอดีต) มีการผลิตเรื่อยมาตั้งแต่สมัยโบราณโดยใช้ปลาจากทะเลสาบบิวะโดยเฉพาะ นิโกโระบูนะ (Carassius auratus grandoculis) นำมาหมัก กระบวนการผลิตในอดีตมักเริ่มต้นในฤดูหนาว ในขณะที่ปัจจุบันนิยมเริ่มต้นในฤดูร้อน นาเระซูชิ เป็นอาหารที่ทำจากการหมักดองปลาดิบด้วยเกลือนานหลายเดือน จากนั้นนำเกลือออกก่อนนำมาผสมกับข้าวหุงสุกและหมักกับแบคทีเรียผลิตกรดแลกติก โดยทั่วไป ข้าวที่ใช้หมักด้วยจะนำไปทิ้งและจะบริโภคแค่เฉพาะเนื้อปลา ในขณะที่ซูชิแบบสมัยใหม่ทำมาจากข้าวผสมน้ำส้มสายชูซึ่งมีมาตั้งแต่ศตวรรษที่ 17 ก่อนหน้านั้น คำว่าซูชิหมายถึงเฉพาะแค่ นาเระซูชิ หลักฐานลายลักษณ์อักษรจำนวนมากกล่าวอ้างว่า นาเระซูชิ มีที่มาจากกระบวนการเก็บรักษาปลาที่พบในเขตเทือกเขาของยูนนานกับเอเชียตะวันออกเฉียงใต้ กระนั้นก็มีทฤษฎีอื่น ๆ ถึงที่มาของซูชินี้อยู่เช่นกัน ปัจจุบัน ฟูนาซูชิ นิยมใช้ปลาคาร์ปทั่วไปพร้อมรังไข่ของมัน กระนั้นก่อนศตวรรษที่ 19 ไม่นิยมบริโภครังไข่ด้วย ส่วนไข่ปลานั้นว่ากันว่ากลิ่นคล้ายเนยแข็ง ในปี 1998 ฟูนาซูชิ ได้รับการคัดเลือกเป็นมรดกทางวัฒนธรรมพื้นถิ่นที่จับต้องไม่ได้ของจังกวัดชิงะ ปัจจุบันนิยมใช้ปลา นิโกโรบูนะ (Carassius auratus grandoculis) ในการทำ ฟูนาซูชิ กรดแลคติกที่เกิดจากการหมักทำให้กระดูกอ่อนนุ่มจนสามารรับประทานได้ทั้งตัว จนถึงยุคเอโดะ เอกสารส่วนมากระบุว่าใช้ปลา gengorobuna (Carassius cuvieri) เป็นวัตถุดิบเป็นหลัก ในปัจจุบัน ปริมาณของปลานิโกโรบูนะในทะเลสาบบิวะลดจำนวนลงจากการสูญเสียแหล่งเพาะพันธุ์และแหล่งอาหารถูกปลาต่างถิ่นรุกราน เช่นเดียวกับปริมาณของครัวเรือนที่ยังคงผลิต ฟูนาซูชิ ก็ลดลงเช่นกัน ฟูนาซูชิ ยังมีการรับประทานเป็นยาในอดีต เพราะแลคโตบาซิลัสในซูชิสามารถช่วยสุขภาพระบบทางเดินอาหารได้ อ้างอิง
ตลาดดงบา เป็นตลาดดั้งเดิมในเมืองเว้ ประเทศเวียดนาม เป็นตลาดที่มีประวัติศาสตร์มากกว่าหนึ่งร้อยปี และเป็นสถานที่หมายตาสำคัญหนึ่งในเมือง ตลาดดงบาตั้งอยู่บนชายฝั่งเหนือของแม่น้ำหอม ใกล้กับมุมตะวันออกเฉียงใต้ของกำแพงวัง ตชาดมีขนาดพื้นที่รวม ประวัติศาสตร์ ตามที่ระบุใน Đại Nam nhất thống chí กล่าวว่าในรัชสมัยของจักรพรรดิซา ล็อง ตลดานี้ตั้งอยู่ติดกับประตูเมืองทางตะวันออก ที่ใจกลางของตลาดเป็นอาคารมีหลังคาเรียกว่า đình Quy Giả ซึ่งกลายมาเป็นชื่อของตลาดว่าตลาด 'Quy Giả' ในปี 1885 ตลาดนี้ถูกเพลิงไหม้เสียหายทั้งหมดจากการสู้รบ ในปี 1887 จักรพรรดิด่ง คั้ญ มีดำริให้สร้างตลาดแห่งใหม่ขึ้นทดแทน ในปี 1899 จักรพรรดิถั่ญ ท้าย มีโครงการวางผังเมือง ซึ่วรวมถึงการสั่งให้สร้างตลาดขึ้นที่จุดปัจจุบัน ตลาดใหม่แห่งนี้มีพื้นที่ค้าขาย 48 คูหาที่ม่หลังคาปกคลุม มีการสร้างบ่อน้ำภายในเพื่อเป็นแหล่งน้ำสำหรับใช้ในตลาด ที่ตั้งของอดีตตลาดเดิมต่อมาเป็นที่ตั้งของโรงเรียนฝรั่งเศ ในปี 1967 มีการรื้อถอนตลาดหลังเดิมเพื่อสร้างใหม่ทั้งหมด แต่โครงการก่อสร้างถูกชะงักจากการรุกวันตรุษญวณ ในภายหลังต่อมาจึงมีการบูรณะเพื่อให้ตลาดยังคงเปิดใช้งานได้ และมีการบูรณะใหญ่ในปี 1987 อ้างอิง
พรรคเคียววะ เป็นพรรคการเมืองในประเทศญี่ปุ่นที่ก่อตั้งโดยอดีตนายกรัฐมนตรีและหัวหน้าพรรคประชาธิปไตยญี่ปุ่น ยูกิโอะ ฮาโตยามะ และโนบูฮิโกะ ชูโตะ อดีตสมาชิกสภาผู้แทนราษฎร ใน ค.ศ. 2020 ประวัติ ในเดือนตุลาคม ค.ศ. 2019 ยูกิโอะ ฮาโตยามะ อดีตนายกรัฐมนตรีและหัวหน้าพรรคประชาธิปไตยญี่ปุ่น (DPJ) ประกาศเจตจำนงที่จะกลับมาเล่นการเมืองหลังเกษียณตนเองใน ค.ศ. 2012 ฮาโตยามะกล่าวว่าเขาจะขยายพรรคให้มีสมาชิก 30 คนในสภานิติบัญญัติแห่งชาติภายใน ค.ศ. 2030 พรรคนี้เปิดตัวอย่างเป็นทางการในวันที่ 14 กรกฎาคม ค.ศ. 2020 โดยมีฮาโตยามะเป็นตัวแทน (代表) และโนบูฮิโกะ ชูโตะ อดีตสมาชิกสภาผู้แทนราษฎรและสมาชิกพรรค DPJ เป็นหัวหน้าพรรค (党首) ในเดือนมิถุนายน ค.ศ. 2022 ฮาโตยามะจัดงานแถลงข่าวและประกาศเจตนารมณ์ที่จะลงสมัครรับเลือกตั้งทั่วไปครั้งถัดไป ซึ่งกำหนดจัดขึ้นในหรือก่อนเดือนตุลาคม ค.ศ. 2025 เพื่อกลับสู่การเมืองอย่างเป็นทางการ พรรคยังได้ส่งผู้สมัครสองคนลงสมัครรับเลือกตั้งสมาชิกสภาผู้แทนราษฎรเขตโตเกียวและคานางาวะใน ค.ศ. 2022 แต่ไม่ได้รับชัยชนะในการเลือกตั้งสมาชิกสภาผู้แทนราษฎร โดยได้รับคะแนนเสียงเพียง 41,014 คะแนน (คะแนนนิยม 0.08%) ฮาโตยามะลาออกจากพรรคในเดือนกันยายน ค.ศ. 2022 อ้างอิง
Spaceth.co (เขียนว่า SpaceTH.co) เป็นสื่อออนไลน์ด้านอวกาศและดาราศาสตร์ของประเทศไทย นำเสนอข่าว เชิงวิเคราะห์ และเนื้อหาความรู้เกี่ยวกับอวกาศ ยานอวกาศ และวิทยาศาสตร์สมัยใหม่ โดยเน้นการอธิบายให้เข้าใจง่ายต่อผู้อ่านทั่วไป ประวัติ Spaceth.co ก่อตั้งขึ้นในปี พ.ศ. 2560 โดย ‘‘‘ณัฐนนท์ ดวงสูงเนิน’’’ และ ‘’’กรทอง วิริยะเศวตกุล‘‘‘ พร้อมทีมงานเยาวชนไทย ซึ่งมีอายุเพียง 14–21 ปีในช่วงเริ่มต้น แนวคิดเริ่มต้นมาจากความตั้งใจของทีมงานที่ต้องการทำให้ข่าวอวกาศซึ่งมักถูกนำเสนอในรูปแบบซับซ้อนและภาษาอังกฤษ กลายเป็นเนื้อหาที่อ่านง่าย เข้าถึงคนไทยได้มากขึ้น โดยผสานการเล่าเรื่องเชิงวิทยาศาสตร์เข้ากับการสื่อสารแบบเป็นกันเอง ในปีเดียวกัน Spaceth.co ได้รับรางวัล ‘’‘Best New Blog‘’‘ จากงาน ‘’‘Thailand Best Blog Awards by CP ALL 2017‘’‘ ซึ่งเป็นงานประกวดบล็อกระดับประเทศ กิจกรรม ร่วมจัดกิจกรรมเสวนาวิทยาศาสตร์หลากหลายหัวข้อ เช่น กิจกรรมร่วมกับมหาวิทยาลัยมหิดล เรื่องหลุมดำและพลังงานสูง สมาชิกทีมร่วมพูดในเวทีต่าง ๆ ด้านวิทยาศาสตร์และแรงบันดาลใจสำหรับเยาวชนไทย รางวัล Best New Blog – Thailand Best Blog Awards by CP ALL 2017 อ้างอิง ลิงก์ภายนอก https://spaceth.co/
22435 / 22436 นิวเดลี - พาราณสีจังก์ชัน วันเทภารัตเอกส์เปรส เป็นรถไฟกึ่งความเร็วสูงติดไฟฟ้าหลายหน่วยของการรถไฟอินเดีย ให้บริการเชื่อมต่อเดลีกับรัฐอุตตรประเทศ เป็นรถไฟกึ่งความเร็วสูงแรกของประเทศอินเดีย วิ่งระหว่างสถานีนิวเดลี กับ พาราณสี ในระยะทาง โดยใช้เวลาแปดชั่วโมง อัตราเร็วเฉลี่ย ลดระยะเวลาเดินทางลงจากบริการรถไฟเดิม 15% เส้นทางนี้เปิดให้บริการครั้งแรกในวันที่ 15 กุมภาพันธ์ 2019 ออกวิ่งจากสถานีนิวเดลี โดยมีนายกรัฐมนตรี นเรนทระ โมที เข้าร่วมพิธีเปิด รถไฟเดินรถผ่านสถานีนิวเดลี, กานปุระเซนตรัล, ปรยาคราชจังก์ชัน และ พาราณสีจังก์ชัน ให้บริการหมายเลขรถ 22436/22435 รวม 6 วันต่อสัปดาห์ เว้นวันพฤหัสบดี เริ่มแรกใช้รถไฟวันเทภารัตรุ่น 1 และต่อมาแทนที่ด้วย รุ่น 2 เริ่มต้นในปี 2023 และอีกครั้งในปี 2024 เริ่มต้นแทนที่ด้วยรุ่นที่ 3 มีขนาดรวม 20 คัน เส้นทาง รถไฟ 22435/22436 ให้บริการรวมเส้นทางยาว ระยะเวลารวม 8 ชั่วโมง อัตราเร็วเดินรถเฉลี่ย มีจุดหยุดรถสองจุดระหว่างทาง และมีอัตราเร็วสูงสุดที่อนุญาตอยู่ที่ + พาราณสี - นิวเดลี วันเทภารัตเอกส์เปรส (22435) สถานี รหัสสถานี ถึง ออก หยุด (นาที) ระยะทาง (กม.) วันที่ พาราณสีจังก์ชัน BSB 15:00 1 ปรยาคราชจังก์ชัน PRYJ 16:30 16:32 2 124.2 1 กานปุระเซนตรัล CNB 18:30 18:32 2 318.7 1 นิวเดลี NDLS 23:00 759.0 1 + นิวเดลี - พาราณสี วันเทภารัตเอกส์เปรส (22436) สถานี รหัสสถานี ถึง ออก หยุด (นาที) ระยะทาง (กม.) วันที่ นิวเดลี NDLS 06:00 1 กานปุระเซนตรัล CNB 10:08 10:10 2 440.2 1 ปรยาคราชจังก์ชัน PRYJ 12:08 12:10 2 634.7 1 พาราณสีจังก์ชัน BSB 14:00 759.0 1 อุบัติการณ์ หนึ่งวันหลังเริ่มออกเดินรถ รถไฟชนวัวขณะเดินรถออกจากพาราณสี มุ่งหน้านิวเดลี จุดเกิดเหตุคือพรรหัน (Barhan) ห่างไป 15 กิโลเมตรจากเมืองตุนทลา (Tundla) ในรัฐอุตตรประเทศ โดยรายงานเป็นกรณีล้อถูกขัด (skidding wheels) หลังรถไฟถูกสัตว์ประเภทวัว ควาย หรือกระบือ ตัดหน้า อ้างอิง
สภาเด็กและเยาวชนแห่งประเทศไทย (อังกฤษ: National Youth Council of Thailand; อักษรย่อ: สดย.ท.) เป็นองค์กรที่จัดตั้งขึ้นตามพระราชบัญญัติส่งเสริมการพัฒนาเด็กและเยาวชนแห่งชาติ พ.ศ. 2550 โดยทำหน้าที่เป็นโครงสร้างเชื่อมต่อการทำงานของสภาเด็กและเยาวชนในระดับต่าง ๆ ของประเทศ ภายใต้การกำกับดูแลของ กรมกิจการเด็กและเยาวชน กระทรวงการพัฒนาสังคมและความมั่นคงของมนุษย์.. ประวัติ การจัดตั้งสภาเด็กและเยาวชนแห่งประเทศไทยมีพื้นฐานจากบทบัญญัติในพระราชบัญญัติส่งเสริมการพัฒนาเด็กและเยาวชนแห่งชาติ พ.ศ. 2550 ซึ่งมีผลบังคับใช้ตั้งแต่วันที่ 14 เมษายน พ.ศ. 2551 การเรียกรวมตัวของสภาเด็กและเยาวชนในระดับท้องถิ่น จังหวัด และระดับชาติ ถูกกำหนดไว้เพื่อสร้างช่องทางให้เด็กและเยาวชนสามารถแลกเปลี่ยนความคิดเห็นและข้อเสนอที่เกี่ยวข้องกับชีวิตของตนเองต่อหน่วยงานที่เกี่ยวข้อง. โครงสร้าง สภาเด็กและเยาวชนแห่งประเทศไทยประกอบด้วยเครือข่ายสภาเด็กและเยาวชนในระดับตำบล เทศบาล อำเภอ จังหวัด กรุงเทพมหานคร และระดับชาติ สมาชิกหลักได้แก่ประธานสภาเด็กและเยาวชนจังหวัดทุกจังหวัดและประธานสภาเด็กและเยาวชนกรุงเทพมหานคร ผู้แทนกลุ่มเหล่านี้ร่วมประชุมเพื่อคัดเลือกคณะบริหารระดับชาติซึ่งประกอบด้วยประธาน รองประธาน และคณะบริหารตามข้อบังคับที่กำหนด. สถาบันสภาเด็กและเยาวชนทุกระดับ โครงสร้างครอบคลุมระดับท้องถิ่น (ตำบล/เทศบาล) อำเภอ จังหวัด และระดับชาติ โดยมีบทบาทในการคัดเลือกตัวแทนและรวบรวมข้อเสนอจากเด็กและเยาวชนในพื้นที่ต่าง ๆ เพื่อเสนอในระดับที่สูงขึ้น. กิจกรรม สภาเด็กและเยาวชนมีส่วนร่วมในการจัดกิจกรรมที่เป็นเวทีแลกเปลี่ยนของเยาวชน เช่น การประชุมสมัชชาเด็กและเยาวชนแห่งชาติ (National Children and Youth Assembly) ซึ่งจัดโดยความร่วมมือระหว่างสภาเด็กและเยาวชน กรมกิจการเด็กและเยาวชน และองค์การระหว่างประเทศ เช่น UNICEF เพื่อรวบรวมข้อเสนอและมุมมองของเด็กและเยาวชนต่อประเด็นสำคัญระดับประเทศ. ภาพรวมและมุมมองจากแหล่งอิสระ สื่อและองค์กรอิสระบางแห่งได้กล่าวถึงบทบาทของสภาเด็กและเยาวชนในฐานะแพลตฟอร์มการมีส่วนร่วมของเยาวชน โดยชี้ให้เห็นทั้งโอกาสและข้อจำกัดของการมีส่วนร่วมในกระบวนการตัดสินใจระดับนโยบาย ตัวอย่างเช่น บทความวิเคราะห์และรายงานข่าวจากสื่ออิสระและสำนักข่าวได้กล่าวถึงการมีส่วนร่วมของเยาวชนในประเด็นสภาพแวดล้อม สุขภาพจิต และการเมืองในมิติต่าง ๆ. ความร่วมมือระดับนานาชาติ สภาเด็กและเยาวชนแห่งประเทศไทยมีการร่วมมือกับหน่วยงานระหว่างประเทศและองค์กรพัฒนาเอกชนในกิจกรรมที่เกี่ยวข้องกับสิทธิเด็ก การศึกษา และการมีส่วนร่วมของเยาวชน ตัวอย่างความร่วมมือคือการจัดประชุมสมัชชาเด็กและเยาวชนระดับชาติร่วมกับ UNICEF และหน่วยงานที่เกี่ยวข้อง. การบริหารและการสนับสนุน กรมกิจการเด็กและเยาวชนเป็นหน่วยงานที่ทำหน้าที่สนับสนุนด้านธุรการ งบประมาณ และการประสานงานให้กับสภาเด็กและเยาวชนแห่งประเทศไทย โดยมีบทบาทในการอำนวยความสะดวกให้การทำงานของสภาเป็นไปตามบทบัญญัติของกฎหมายและระเบียบที่เกี่ยวข้อง ทำเนียบประธานสภาเด็กและเยาวชนแห่งประเทศไทย ลำดับ ชื่อ-นามสกุล ดำรงตำแหน่ง (พ.ศ.) 1 2547 – 2549 2 2549 – 2551 3 2551 – 2553 4 2553 – 2555 5 นายจรูญศักดิ์ หนูศรีแก้ว 2555 – 2556 6 นายปุณณพัทธ์ อรุณิชย์ตระกูล (1) 2556 – 2558 7 นายปุณณพัทธ์ อรุณิชย์ตระกูล (2) 2558 – 2561 8 นางสาวสุภาพิชญ์ ไชยดิษฐ์ 2562 – 2564 9 2564 – 2565 10 นางสาวนดา บินร่อหีม 2565 – 2567 11 นายชินท์ณภัทร โต๊ะเส็น 2567 – ปัจจุบัน อ้างอิง
ปฏิบัติการโอเซนคอฟ์(ปฏิบัติการหัววัว) ยังเป็นที่รู้จักกันอีกชื่อว่า ยุทธการที่ซิดิ นซีร์ และยุทธการที่ช่องว่างฮันท์ เป็นปฏิบัติการรุกของฝ่ายอักษะในตูนิเซีย ตั้งแต่วันที่ 26 กุมภาพันธ์ ถึง 4 มีนาคม ค.ศ. 1943 ในช่วงการทัพตูนิเซียในสงครามโลกครั้งที่สอง การรุกและดำเนินปฏิบัติการขนาดย่อยคือ ปฏิบัติการออสลาดุง (Unternehmen Ausladung) เพื่อเข้าควบคุมเมืองต่าง ๆ ได้แก่ เมดเจซ เอล บับ (Majaz al Bab) บาญะฮ์(Béja) เอล อารูสซา (El Aroussa) เจเบล อาบิออด(Djebel Abiod) และตำแหน่งที่รู้จักกันคือ ช่องว่างฮันท์ (Hunt's Gap) ระหว่างกองทัพที่ 1 ของอังกฤษและกองทัพกลุ่มแอฟริกา (Heeresgruppe Afrika/Gruppo d'Armate Africa) ของฝ่ายอักษะ การรุกครั้งนี้ได้คืบหน้าไปบ้าง แต่เป้าหมายที่เต็มไปด้วยทะเยอทะยานกว่านั้นไม่ประสบความสำเร็จ ก่อนที่ปฏิบัติการครั้งนี้จะถูกยกเลิกไป เนื่องจากความสูญเสียทั้งทหารราบและรถถังที่เพิ่มมากขึ้น โดยเฉพาะรถถังหนักทีเกอร์ ปฏิบัติการโอเซนคอฟ์เป็นการรุกครั้งใหญ่ครั้งสุดท้ายของฝ่ายอักษะโดยกองทัพยานเกราะที่ 5 ก่อนที่กองทัพน้อยแอฟริกาจะยอมจำนนในเดือนพฤษภาคม ค.ศ. 1943 อ้างอิง การทัพแอฟกริกาเหนือ
การแข่งขันกีฬาจักรยานในซีเกมส์ 2025 มีกำหนดจัดขึ้นที่ประเทศไทย ระหว่างวันที่ 10 ถึง 19 ธันวาคม มีการแข่งขันทั้งหมด 17 รายการใน 4 ชนิดกีฬา ได้แก่ จักรยานเสือภูเขาจัดขึ้นที่สวนสัตว์เปิดเขาเขียว จังหวัดชลบุรี; จักรยานบีเอ็มเอ็กซ์จัดขึ้นที่สวนกีฬากมล เอฟบีที; จักรยานถนนจัดขึ้นที่สวนกีฬากมล เอฟบีที, สวนบูรพาประชาภักดี, อุทยานแห่งชาติเขาใหญ่ และ โรงเรียนนายร้อยพระจุลจอมเกล้า; จักรยานลู่จัดขึ้นที่อาคารเวโลโดรม ศูนย์กีฬาหัวหมาก กรุงเทพมหานคร ตารางเหรียญรางวัล ผู้ได้รับเหรียญรางวัล จักรยานบีเอ็มเอ็กซ์ บีเอ็มเอ็กซ์ไทม์ไทรอัล บีเอ็มเอ็กซ์เรซซิง จักรยานเสือภูเขา ดาวน์ฮิลล์ชาย ครอสคันทรีอีลิมิเนเตอร์ชาย ดาวน์ฮิลล์หญิง จักรยานถนน โรดเรซบุคคลชาย โรดเรซทีมชาย ธนาคาร ไชยยาสมบัติรัชชานนท์ เยาวรัตน์ณัฐพล จำชาติพีระพล ชาวเชียงขวางสราวุฒิ สิริรณชัย ไอมัน จะฮ์ยาดีมูฮัมมัด อับดูร์โรฮ์มันมูฮัมมัด เชลฮัน นูร์ระฮ์มัตเมาลานา อัสต์นัน อัล ฮายัตมูฮัมมัด ไรฮัน เมาลีดัน มูฮัมมัด ชาวัล มัซลินนูร์ อามีรุล ฟัครุดดิน มาซากีเหริน เปา เซ็นมูฮัมมัด นูร์ ไอมัน โมฮาเม็ต ซาริฟฟ์มูฮัมมัด ซาวาวี อัซมัน ไทม์ไทรอัลบุคคลชาย ไทม์ไทรอัลทีมชาย ไอมัน จะฮ์ยาดีมูฮัมมัด ไรฮัน เมาลีดันมูฮัมมัด อันดี โรยันมูฮัมมัด เชลฮัน นูร์ระฮ์มัตเมาลานา อัสต์นัน อัล ฮายัต พีระพล ชาวเชียงขวางสราวุฒิ สิริรณชัยธนาคาร ไชยยาสมบัตินพชัย กล้าหาญณัฐพล จำชาติ โยเซฟ จาวีเนียร์นิโคล บลันกา ปาเรจาโรนัลด์ โอรันซานาช โจชัว ลิมโจชัว ปัสกัล โรดเรซบุคคลหญิง ไครทีเรียมหญิง ไทม์ไทรอัลบุคคลหญิง จักรยานลู่ คีรินชาย สปรินต์ทีมชาย อับดุล อาซิม อาลียัสมูฮัมมัด อาดัม ฮากีมี นาซวนมูฮัมมัด ฮาฟิก โมฮัมมัด จาฟรีมูฮัมมัด ยุซรี ชาอารีนิว โจ เลา ธุรกิจ บุญรัตนธนากรทักษ์ แก้วน้อยณัฐกฤต แก้วน้อยพุฒิพงศ์ เฉลิมศรีเมืองวรุตม์ แปะกระโทก เพอร์ซูตทีมชาย มูฮัมมัด ฟาดิล โมฮัมมัด โซนิซโมฮัมมัด อักมัล นาซีมี จูเซนามูฮัมมัด ริดวัน วะฮ์รม ยืนยง เพชรรัตน์จาย อังค์สุธาสาวิทย์นรเศรษฐ์ธาดา บุญมา เตร์รี ยูดา กูซามาดีกา อาลิฟ เด็นตากาโยซันดี ดาร์มาวัน โอเอโตโม พอยส์เรซทีมชาย สแกรตช์หญิง อ้างอิง จักรยาน 2025 ซีเกมส์ ซีเกมส์ ซีเกมส์ ซีเกมส์
ดาวโพรซิออน หรือ α Canis Minoris หรือ Alpha Canis Minoris เป็นดาวฤกษ์ที่สว่างที่สุดในกลุ่มดาวหมาเล็ก (Canis Minor) และโดยทั่วไปเป็นดาวที่สว่างเป็นอันดับที่แปดบนท้องฟ้ายามค่ำคืน โดยมีค่าโชติมาตรปรากฏประมาณ 0.34 ดาวดวงนี้มีชื่อกำหนดตามระบบไบเออร์ว่า α Canis Minoris ซึ่งเขียนเป็นภาษาละตินว่า Alpha Canis Minoris และย่อว่า α CMi หรือ Alpha CMi ตามลำดับ ตามการวัดที่ได้จากดาวเทียมฮิปปาร์โคส (Hipparcos) ซึ่งเป็นดาวเทียมวัดตำแหน่งดาวขององค์การอวกาศยุโรป (ESA) ระบบดาวนี้อยู่ห่างออกไปเพียง และด้วยเหตุนี้จึงเป็นหนึ่งในระบบดาวที่อยู่ใกล้โลกมากที่สุด ระบบดาวคู่โพรซิออนประกอบด้วยดาวโพรซิออน เอ เป็นดาวฤกษ์ในแถบลำดับหลักสีขาว สเปกตรัม F5 IV–V และดาวโพรซิออน บี เป็นดาวแคระขาวจาง ๆ สเปกตรัม DQZ ดาวทั้งสองโคจรรอบกันโดยมีคาบการโคจร 40.84 ปี และมีความเยื้องศูนย์กลาง 0.4 การสังเกต โพรซิออน (บนซ้าย), บีเทลจุส (ขวาบน) และ ซิริอุส (ล่าง) รวมกันเป็นสามเหลี่ยมฤดูหนาว กลุ่มดาวนายพรานอยู่ทางด้านขวาเมื่อมองจากซีกโลกเหนือ โดยปกติแล้วดาวโพรซิออนเป็นดาวที่สว่างเป็นอันดับแปดในท้องฟ้ายามค่ำคืนโดยจะขึ้นสูงสุดในเวลาเที่ยงคืนของวันที่ 14 มกราคม มันเป็นหนึ่งในสามจุดยอดของสามเหลี่ยมฤดูหนาว ร่วมกับซิริอุสและบีเทลจุส ช่วงเวลาที่ดีที่สุดสำหรับการสังเกตดาวโพรซิออนในตอนเย็นคือช่วงปลายฤดูหนาวทางซีกโลกเหนือ มีดัชนีสี 0.42 และเฉดสีของมันได้รับการอธิบายว่ามีสีเหลืองอ่อน ๆ อ้างอิง
พระราชพิธีมหามงคลเฉลิมพระชนมพรรษา 6 รอบ 12 สิงหาคม 2547 เป็นงานฉลองที่ประกอบด้วยรัฐพิธี ราชพิธี และราษฎรพิธี เนื่องในโอกาสที่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงเจริญพระชนมพรรษาครบ 6 รอบ (72 พรรษา) ในวันที่ 12 สิงหาคม พ.ศ. 2547 จัดขึ้นโดยรัฐบาลทักษิณ ชินวัตร และประชาชนชาวไทย พระราชพิธี มีการประกอบพระราชพิธีทั้งหมด 3 วัน ดังนี้ วันที่ 10 สิงหาคม พ.ศ. 2547 เป็นพิธีจารึกหิรัญบัฏสมณศักดิ์พระราชาคณะที่จะทรงสถาปนาในโอกาสดังกล่าว ในพระอุโบสถ วัดพระศรีรัตนศาสดาราม โดยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้หม่อมเจ้ามงคลเฉลิม ยุคล เสด็จไปประกอบพิธีแทนพระองค์ วันที่ 12 สิงหาคม พ.ศ. 2547 เป็นพระราชพิธีมหามงคลเฉลิมพระชนมพรรษา 6 รอบ ซึ่งสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงพระกรุณาโปรดเกล้าฯ ให้พระบาทสมเด็จพระวชิรเกล้าเจ้าอยู่หัว ขณะดำรงพระราชอิสริยยศสมเด็จพระบรมโอรสาธิราชฯ สยามมกุฏราชกุมาร เสด็จพระราชดำเนินแทนพระองค์ไปทรงประกอบพระราชพิธีที่พระอุโบสถ วัดพระศรีรัตนศาสดาราม จากนั้นพระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระบรมราชชนนีพันปีหลวง เสด็จพระราชดำเนินไปประกอบพระราชพิธีที่พระที่นั่งอมรินทรวินิจฉัย ซึ่งประกอบด้วยพระราชพิธีสถาปนาสมณศักดิ์พระราชาคณะ รวมถึงพิธีเจริญพระพุทธมนต์และทำน้ำพระพุทธมนต์ วันที่ 13 สิงหาคม พ.ศ. 2547 พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระบรมราชชนนีพันปีหลวง เสด็จพระราชดำเนินไปยังพระที่นั่งอมรินทรวินิจฉัย ทรงประกอบพิธีเจริญพระพุทธมนต์ ถวายภัตตาหาร สดับพระธรรมเทศนา และทรงบำเพ็ญพระราชกุศลปล่อยปลา ก่อนหน้านั้นทรงพระกรุณาโปรดเกล้าฯ ให้สมเด็จพระบรมโอรสาธิราชฯ สยามมกุฏราชกุมาร เสด็จพระราชดำเนินแทนพระองค์ไปทรงบวงสรวงและสักการะสิ่งศักดิ์สิทธิ์ภายในพระบรมมหาราชวัง รัฐพิธี รัฐพิธีที่รัฐบาลไทยจัดในพระราชพิธีมหามงคลเฉลิมพระชนมพรรษา 6 รอบ 12 สิงหาคม 2547 ประกอบด้วย การเข้าเฝ้าฯ ถวายพระพรชัยมงคลแด่สมเด็จพระบรมราชชนนีพันปีหลวง ของคณะบุคคลต่าง ๆ นำโดยทักษิณ ชินวัตร นายกรัฐมนตรี ในวันที่ 11 สิงหาคม ที่ศาลาดุสิดาลัย สวนจิตรลดา พระราชวังดุสิต, พิธีถวายเครื่องราชสักการะและจุดเทียนถวายพระพรชัยมงคล ในวันที่ 12 สิงหาคม ที่ท้องสนามหลวง และงานสโมสรสันนิบาตเฉลิมพระเกียรติ ในวันที่ 17 สิงหาคม ที่ตึกสันติไมตรี ทำเนียบรัฐบาล ซึ่งพระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระบรมราชชนนีพันปีหลวง เสด็จพระราชดำเนินมาทรงเป็นประธาน ตราสัญลักษณ์ ตราสัญลักษณ์พระราชพิธี ตราสัญลักษณ์พระราชพิธีฯ ออกแบบโดย นายสมชาย ศุภลักษณ์อำไพพร นายช่างศิลปกรรมระดับ 5 สำนักสถาปัตยกรรมและหัตถศิลป์ กรมศิลปากร ประกอบด้วยอักษรพระนามาภิไธย ส.ก. ประดิษฐานภายใต้พระมหามงกุฎในกรอบลายไทยบนพื้นสีฟ้า อันเป็นสีประจำวันพระราชสมภพ (วันศุกร์) มีพระสัปตปฎลเศวตฉัตร ประดับทั้งด้านซ้ายและขวา ด้านล่างเป็นแพรแถบสีชมพูขลิบทอง มีตัวอักษรสีเหลืองทองระบุชื่อพระราชพิธี สิ่งที่ระลึก มีการจัดสร้างสถานที่เฉลิมพระเกียรติ เช่น สะพานเฉลิมพระเกียรติบรมราชินีนาถ ภายในเขื่อนสิริกิติ์ จังหวัดอุตรดิตถ์ รวมถึงของที่ระลึก เช่น เหรียญ เหรียญกษาปณ์ เข็ม และธนบัตร เป็นต้น left left อ้างอิง
เกาะลันตาน้อย เป็นตำบลในอำเภอเกาะลันตา จังหวัดกระบี่ ปัจจุบันอยู่ในความดูแลขององค์การบริหารส่วนตำบลเกาะลันตาน้อยตั้งแต่ปี พ.ศ. 2539 ปัจจุบันเป็นที่ตั้งศูนย์ราชการรวมของอำเภอ ได้แก่ ที่ว่าการอำเภอเกาะลันตา สำนักงานสาธารณสุขและโรงพยาบาลเกาะลันตา (ใหม่) ที่ตั้งและอาณาเขต ตำบลเกาะลันตาน้อย มีอาณาเขตติดต่อกับเขตการปกครองข้างเคียงดังต่อไปนี้ ทิศเหนือ ติดต่อกับตำบลเกาะกลาง ทิศตะวันออก ติดต่อกับทะเลอันดามัน ทิศใต้ ติดต่อกับตำบลศาลาด่าน ทิศตะวันตก ติดต่อกับทะเลอันดามัน ประวัติ เกาะลันตาน้อย เป็นเกาะและเป็นตำบลในอำเภอเกาะลันตา ต่อมาเมื่อทางจังหวัดกระบี่เห็นว่าพื้นที่ตำบลเกาะกลางและตำบลคลองยาง ใช้เวลาเดินทางไปที่ว่าการอำเภอที่หมู่ 2 บ้านศรีรายา ตำบลเกาะลันตาใหญ่ ระยะทางมากกว่า 30 กิโลเมตร ซึ่งต้องเดินทางทั้งถนนและด้วยแพขนานยนต์ ปี พ.ศ. 2542 จึงย้ายที่ว่าการอำเภอเกาะลันตามาตั้งบริเวณพื้นที่หมู่ 1 บ้านหลังสอด ตำบลเกาะลันตาน้อย โดยเริ่มเปิดใช้ในวันที่ 13 พฤษภาคม ปีเดียวกัน การปกครองส่วนภูมิภาค การปกครองส่วนภูมิภาค ตำบลเกาะลันตาน้อยแบ่งพื้นที่การปกครองออกเป็น 6 หมู่บ้าน ได้แก่ หมู่ที่ 1 บ้านหลังสอด หมู่ที่ 2 บ้านคลองหมาก หมู่ที่ 3 บ้านทุ่ง หมู่ที่ 4 บ้านโล๊ะใหญ่ หมู่ที่ 5 บ้านคลองโตนด หมู่ที่ 6 บ้านทอนลิบง อ้างอิง เกาะลันตาน้อย เกาะลันตาน้อย
เขตฮวาซ็อง เป็นหนึ่งใน 19 เขตของเปียงยาง ประเทศเกาหลีเหนือ เขตมีผังแห่งนี้ถูกสร้างขึ้นจากพื้นที่ใกล้วังสุริยะคึมซูซัน โดยอ้างอิงจากการข้อมติเมื่อวันที่ 15 พฤษภาคม ค.ศ. 2022 โดยคณะกรรมาธิการสามัญประจำสมัชชาประชาชนสูงสุด พื้นที่นี้เป็นที่รู้จักจากโครงการที่พักอาศัยที่กำลังอยู่ระหว่างการก่อสร้าง การแบ่งเขตการปกครอง เขตการปกครองเฉพาะของเขตได้รับการประกาศเมื่อวันที่ 15 มกราคม ค.ศ. 2023 ดังต่อไปนี้:: โชซ็อนกึล ฮันจา ย่านฮวาซ็อง 1 화성1동 ย่านฮวาซ็อง 2 화성2동 ย่านฮวาซ็อง 3 화성3동 ย่านช็องฮวา 1 청화1동 ย่านคึมนึง 1 금릉1동 โครงการที่พักอาศัย ปัจจุบันเขตนี้เป็นโครงการที่สองในเปียงยางที่มีการสร้างอพาร์ตเมนต์จำนวน 10,000 ยูนิตเพื่อประชาชน โดยเขตฮวาซ็องถือเป็นส่วนหนึ่งของโครงการที่อยู่อาศัย 'แฟลตใหม่ 50,000 ยูนิต' ของเกาหลีเหนือ การก่อสร้างในเขตฮวาซ็องในเปียงยางแบ่งออกเป็น 4 ระยะ ได้แก่: ถนนฮวาซ็องคือระยะที่ 1, ถนนริมฮึงคือระยะที่ 2, ถนนฮวาซ็องระยะที่ 3 ซึ่งถือเป็นระยะที่สี่ของโครงการแฟลตใหม่ 50,000 ยูนิต และถนนแซ-บย็อลคือระยะที่ 4 ทั้งนี้ ระยะแรกของโครงการแฟลตใหม่ 50,000 ยูนิต ตั้งอยู่ในเขตซงชินและเขตซงฮวาใน ค.ศ. 2022 โดยในส่วนของเขตนี้ได้เริ่มดำเนินการก่อสร้างในระยะที่ 4 ของเขตฮวาซ็องเมื่อวันที่ 16 กุมภาพันธ์ ค.ศ. 2025 ระหว่างวาระครบรอบ 83 ปีวันคล้ายวันเกิดของนายพลคิม จ็อง-อิล อ้างอิง ฮวาซ็อง
ตะเสะ เป็นตำบลในอำเภอหาดสำราญ จังหวัดตรัง ปัจจุบันอยู่ในความดูแลขององค์การบริหารส่วนตำบลตะเสะตั้งแต่ปี พ.ศ. 2539 ที่ตั้งและอาณาเขต ตำบลตะเสะ มีอาณาเขตติดต่อกับเขตการปกครองข้างเคียงดังต่อไปนี้ ทิศเหนือ ติดต่อกับตำบลหาดสำราญ และตำบลบ้าหวี ทิศตะวันออก ติดต่อกับตำบลสุโสะ และตำบลท่าข้าม (อำเภอปะเหลียน) ทิศใต้และทิศตะวันตก ติดต่อกับทะเลอันดามัน ประวัติ ตะเสะ เป็นตำบลเก่าแก่ของอำเภอหยงสตา (ปะเหลียน) อดีตมีชายชื่อโต๊ะช่างหยัง เป็นนายช่างตีเหล็กได้เข้ามาอยู่ในพื้นที่มีนาล้อมรอบลักษณะคล้ายเกาะ แต่ไม่นานก็เสียชีวิตลง บ้านหลังนี้จึงมีชื่อเรียกขานว่า 'เกาะบ้านร้าง' และเป็นผู้ให้กําเนิดตระกูลหยังดี ผู้ที่เข้ามาอาศัยคนต่อมาคือ ชายโส๊ะ เป็นชาวกลันตันที่อพยพมาจากประเทศมาเลเซีย ได้สร้างขนําเล็กอยู่ริมทะเล ประกอบอาชีพทอดแหหาปลาเป็นรายได้ ต่อมาเมื่อได้ภรรยาเป็นชาวตะเสะ ทั้งสองจึงตัดสินใจตั้งถิ่นฐานอยู่อย่างถาวร หมู่บ้านชาวประมงแห่งนี้ยังมีประวัติศาสตร์ที่น่าสนใจคือ สมัยสงครามโลกครั้งที่ 2 มีทหารญี่ปุ่นขององค์พระจักรพรรดิ ยกขบวนเรือผ่านน่านน้ำตะเสะ เป็นการเดินเรือจากปะลิสมาขึ้นฝั่งที่อำเภอกันตัง จังหวัดตรัง นับเป็นความโชคดีของแหลมตะเสะที่ไม่อยู่ในชัยภูมิทางการรบดังกล่าว แต่ถึงอย่างไรชาวตะเสะมีตํานานความสัมพันธ์กับชนชาติมาเลเซียมาโดยตลอด ทั้งผู้ที่อพยพและนายทุนเข้ามาทําธุรกิจการท่องเที่ยวเรือเฟอร์รารี่ในหมู่เกาะทะเลตรัง การติดต่อค้าขายกับตะเสะในยุคแรกต้องเดินทางด้วยเรือเป็นหลัก เพราะที่นี่ไม่ใช่ชุมชนดั้งเดิมแต่เป็นป่าชายเลนที่ก่อตัวอย่างหนาแน่น ต่อมาชาวบ้านจากเกาะสุกรเข้ามาบุกเบิกสร้างที่อาศัย บางคนหนีคดีเข้ามา บางคนอพยพมาจากประเทศมาเลเซีย การขยับขยายของชุมชนจึงเกิดขึ้นในเวลาต่อมา ปี พ.ศ. 2538 ตำบลตะเสะได้ย้ายมาเป็นส่วนหนึ่งของอำเภอหาดสำราญ จนถึงปัจจุบัน การปกครองส่วนภูมิภาค การปกครองส่วนภูมิภาค ตำบลตะเสะแบ่งพื้นที่การปกครองออกเป็น 6 หมู่บ้าน ได้แก่ หมู่ที่ 1 บ้านนาทะเล หมู่ที่ 2 บ้านนาชุมเห็ด หมู่ที่ 3 บ้านทุ่งเปลว หมู่ที่ 4 บ้านตะเสะ หมู่ที่ 5 บ้านนาควน หมู่ที่ 6 บ้านโคกออก อ้างอิง ตะเสะ ตะเสะ